Έκθεση πιστοποίησης καταβολής του μετοχικού κεφαλαίου σύμφωνα με το άρθρο 20 του Ν. 4548/2018

Προς το Διοικητικό Συμβούλιο

Της εταιρείας …………………  

Εκτελέσαμε την εργασία που περιγράφεται κατωτέρω, στην παράγραφο «Ευθύνη του ελεγκτή», σύμφωνα με τις διατάξεις του άρθρου 20 του Ν. 4548/2018, προκειμένου να πιστοποιήσουμε την εμπρόθεσμη καταβολή του μετοχικού κεφαλαίου ποσού ευρώ……….  από την αύξησή του, που αποφασίστηκε από τη Γενική Συνέλευση των μετόχων της ΧΧ/ΧΧ/20ΧΧ της εταιρείας ……. (στη συνέχεια η «Εταιρεία») και καταχωρίσθηκε στο Γ.Ε.Μ.Η. την ΧΧ/ΧΧ/20ΧΧ, καθώς και την καταβολή του με κατάθεση σε ειδικό λογαριασμό της Εταιρείας, που τηρείται σε πιστωτικό ίδρυμα που λειτουργεί νόμιμα στην Ελλάδα ή σε χώρα του Ευρωπαϊκού Οικονομικού Χώρου (ΕΟΧ).

Ευθύνη της διοίκησης της Εταιρείας

Η διοίκηση της Εταιρείας έχει την ευθύνη για την τήρηση των υποχρεώσεών της, που απορρέουν από το άρθρο 20 του Ν. 4548/2018 σχετικά με την καταβολή του μετοχικού κεφαλαίου. 

Ευθύνη του ελεγκτή

Η δική μας ευθύνη περιορίζεται στην έκδοση της παρούσας Έκθεσης,  που βασίζεται  στην εκτελεσθείσα εργασία μας, για την απόκτηση εύλογης διασφάλισης σχετικά με την εμπρόθεσμη καταβολή του  κεφαλαίου, σύμφωνα με τις διατάξεις των παραγράφων 6 και 7 του άρθρου 20 του Ν. 4548/2018 και της σχετικής απόφασης της Γενικής Συνέλευσης των μετόχων της Εταιρείας. Η εργασία μας καλύπτει περιοριστικά τα αντικείμενα που σχετίζονται με τη συγκεκριμένη εντολή και διενεργήθηκε σύμφωνα με το Διεθνές Πρότυπο Εργασιών Διασφάλισης 3000, «Αναθέσεις Διασφάλισης εκτός από Ελέγχους και Επισκοπήσεις Ιστορικών Χρηματοοικονομικών Πληροφοριών».
Με βάση την εντολή που λάβαμε από τη διοίκηση της Εταιρείας, διενεργήσαμε τις διαδικασίες που προβλέπονται από το άρθρο 20 του Ν. 4548/2018 για να αποκτήσουμε εύλογη διασφάλιση ότι καταβλήθηκε εμπρόθεσμα το ποσό της αύξησης του μετοχικού κεφαλαίου σύμφωνα με την οικεία απόφαση της Γενικής Συνέλευσης των μετόχων. 

Οι διαδικασίες διασφάλισης της Εταιρείας που εκτελέσαμε συνοψίζονται ως ακολούθως:

1. Επιβεβαιώσαμε ότι η απόφαση για αύξηση του κεφαλαίου, λήφθηκε από το αρμόδιο όργανο της Εταιρείας, καθώς και ότι η εν λόγω απόφαση έχει υποβληθεί σε δημοσιότητα, σύμφωνα με τις απαιτήσεις του Ν. 4548/2018.   

2. Επιβεβαιώσαμε ότι η καταβολή του ποσού της αύξησης του κεφαλαίου, όπως αυτή εμφανίζεται στα λογιστικά αρχεία της Εταιρείας διενεργήθηκε εντός των προθεσμιών που ορίζονται από το Ν. 4548/2018 και της σχετικής απόφασης της Γενικής Συνέλευσης των μετόχων.
3. Επιβεβαιώσαμε ότι η καταβολή της αύξησης του μετοχικού κεφαλαίου, ποσού ευρώ …………………, πραγματοποιήθηκε με κατάθεση σε ειδικό λογαριασμό της Εταιρείας, που τηρείται σε πιστωτικό ίδρυμα που λειτουργεί νόμιμα στην Ελλάδα ή σε χώρα του Ευρωπαϊκού Οικονομικού Χώρου (ΕΟΧ), λαμβάνοντας απευθείας από το εν λόγω πιστωτικό ίδρυμα απόσπασμα κίνησης του σχετικού τραπεζικού λογαριασμού της Εταιρείας.

Συμπέρασμα

Από τη διενεργηθείσα εργασία μας, όπως περιγράφεται στην παρούσα Έκθεση, προέκυψε ότι το ποσό ευρώ …………. από την αύξηση του μετοχικού κεφαλαίου της Εταιρείας, που αποφασίσθηκε από τη Γενική Συνέλευση της ΧΧ/ΧΧ/20ΧΧ, καταβλήθηκε εμπρόθεσμα την ΧΧ/ΧΧ/20ΧΧ [ή από ΧΧ/ΧΧ/20ΧΧ μέχρι ΧΧ/ΧΧ/20ΧΧ] στο σύνολό του, με καταβολή μετρητών στον υπ’ αριθμό ΧΧΧ τραπεζικό λογαριασμό της Εταιρείας, απόσπασμα κίνησης του οποίου μας χορηγήθηκε από την Τράπεζα Ψ και επισυνάπτεται στην παρούσα Έκθεση, αποτελώντας αναπόσπαστο μέρος της, σύμφωνα με την οικεία απόφαση της Γενικής Συνέλευσης των μετόχων και τις σχετικές διατάξεις του Ν. 4548/2018.

Περιορισμός χρήσης

Η εργασία μας δεν αποτελεί έλεγχο οικονομικών καταστάσεων, αλλά περιορίζεται στην διενέργεια των ανωτέρω διαδικασιών και ως εκ τούτου με την παρούσα Έκθεση δεν εκφράζουμε οποιαδήποτε διασφάλιση σχετικά με τις οικονομικές καταστάσεις της Εταιρείας. 

Η παρούσα Έκθεση χορηγείται αποκλειστικά για το σκοπό που αναφέρθηκε ανωτέρω, σύμφωνα με τους όρους των παραγράφων 6 και 7 του άρθρου 20 του Ν. 4548/2018 και δεν μπορεί να χρησιμοποιηθεί για οποιοδήποτε άλλο σκοπό. 

Αναφορά επί λοιπών νομικών απαιτήσεων

Για τον υπογράφοντα Ορκωτό Ελεγκτή Λογιστή όπως και για την ελεγκτική εταιρεία ΧΧΧ, δεν συντρέχουν κωλύματα ή ασυμβίβαστα, σύμφωνα με τα προβλεπόμενα στην παράγρ. 10 του άρθρου 20 του Ν. 4548/2018. 

Ελεγκτική Εταιρεία ΧΧΧΧ





Αθήνα, ..……….

Ο Ορκωτός Ελεγκτής Λογιστής

ΑΜ ΣΟΕΛ ΧΧΧ

………………………………..

Αρ. Μ. ΣΟΕΛ ……[image: image1.png]



PAGE  
[2]


